**У С Т А В**

на

**НАРОДНО ЧИТАЛИЩЕ**

**„ИСКРА - 1938”**

Гр Хисаря, обл. Пловдив,

ул. „Цар Асен ” № 44

 0879163144

е-mail:

**ГЛАВА ПЪРВА**

ОБЩИ ПОЛОЖЕНИЯ

**Чл. 1**. С този устав, съобразен със Закона за народните читалища се уреждат основните положения на вътрешно нормативната уредба на читалището в зависимост от специфичните условия, при които се развива неговата дейност.

**Чл. 2. /1/.** Народно читалище „Искра–1938” гр. Хисаря, кв. Миромир е традиционно самоуправляващо се българско сдружение в гр. Хисаря, което изпълнява и държавни културно - просветни задачи. В неговата дейност могат да участват всички физически лица без оглед на ограничения на възраст, пол, политически и религиозни възгледи и етническо самосъзнание.

**/2/.** Народно читалище „Искра–1938” гр. Хисаря, кв. Миромир е юридическо лице с нестопанска цел със седалище в град Хисаря, област Пловдив и адрес на управление – бул. ”Цар Асен” № 44.

 /**3**/. Читалището е вписано в регистъра на Министерството на културата под № 1135 от 12.07.2001 г.

**Чл. 3.** Наименованието е:

„Народното читалище „Искра-1938” гр. Хисаря, кв. Миромир, което наименование при необходимост ще се изписва и на латиница по следния начин: Narodno chitalishte „Iskra -1938” gr. Hisarya.

**Чл. 4.** Читалището работи в тясно взаимодействие с учебните заведения, културните институти, църквата, обществени и стопански организации, фирми и други, които извършват или подпомагат културната дейност.

**Чл. 5.** Читалището поддържа най-тесни връзки за сътрудничество и координация на културната дейност, организирана от общината и участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.

**ГЛАВА ВТОРА**

ЦЕЛИ И ЗАДАЧИ

**Чл. 6.** Основната цел на читалището е да задоволява потребностите на населението, свързани със:

1. развитие и обогатяване на културния живот, социалната и образователна дейност в града;
2. запазване на обичаите и традициите на населението в града;
3. разширяване знанията на гражданите и приобщаването им към ценностите и постиженията на науката, изкуството и културата;
4. възпитаване в дух на демократизъм, родолюбие и общочовешка нравственост;
5. възпитаване и утвърждаване на националното самосъзнание;
6. осигуряване на достъп до информация.

**Чл. 7.** За постигане на целите по чл. 6 читалището извършва основни дейности като:

1. уреждане и поддържане на общодостъпни библиотеки, читални, както и създаване и подържане на електронни информационни мрежи;
2. развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия;
3. организиране на школи, кръжоци, курсове, клубове, кино- и видео показ, празненства, концерти, чествания и младежки дейности;
4. организиране на изложби на отделни или групи художници във фоайетата на читалищния дом;
5. събиране и разпространяване на знания за родния край;
6. създаване и съхраняване на музейни колекции съгласно Закона за културното наследство;

**Чл. 8.** Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели. Читалището не разпределя печалба.

**Чл. 9.** Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. за постоянно ползване от политически партии и организации;
4. на председателя, секретаря, членовете на настоятелството и проверителната комисия и на членове на техните семейства.

**Чл. 10.** Читалището може да се сдружава с други читалища за постигане на своите цели, за провеждане на съвместни дейности и инициативи при условията и по реда на Закона за народните читалища.

**ГЛАВА ТРЕТА**

УПРАВЛЕНИЕ

**Чл. 11. /1/** Членовете на читалището са индивидуални, колективни и почетни.

**/2/** Индивидуалните членове са действителни и спомагателни. Те са български граждани и са длъжни да спазват устава на читалището, да опазват имуществото на читалището, да участват в читалищната дейност според възможностите си и да не извършват действия, уронващи доброто име на читалището.

1. **Действителните членове** са лица навършили 18 години, които участват в дейността на читалището, редовно плащат членския си внос и имат право да избират и да бъдат избирани.
2. **Спомагателните членове** са лица под 18 години, които нямат право да избират и да бъдат избирани, те имат право на съвещателен глас.

**/3/ Колективните членове** съдействат за осъществяване на целите и задачите на читалището, подпомагат неговата дейност, подържат и обогатяват материалната му база и имат право на 1/един/ глас в общото събрание.

**Колективни членове** могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**/4/ Почетни** членове могат да бъдат български и чужди граждани с изключителни заслуги към читалището.

**Чл. 12.** Органи на читалището са: ОБЩОТО СЪБРАНИЕ, НАСТОЯТЕЛСТВОТО и ПРОВЕРИТЕЛНАТА КОМИСИЯ.

**Чл. 13. /1/** Върховен орган на читалището е Общото събрание.

/**2/** Общото събрание се състои от всички членове, имащи право на глас.

**Чл. 14. /1/** Общото събрание:

1. изменя и допълва устава;
2. избира и освобождава членовете на настоятелството, проверителната комисия и председателя;
3. приема вътрешните актове, необходими за организацията на дейността на читалището;
4. изключва членове на читалището;
5. определя основни насоки на дейността на читалището;
6. взема решение за членуване или за прекратяване на членството в читалищно сдружение;
7. приема бюджета на читалището;
8. приема годишния отчет до 30 март на следващата година;
9. определя размера на членския внос;
10. отменя решения на органите на читалището;
11. взема решения за откриване на клонове на читалището след съгласуване с общината;
12. взема решение за прекратяване на читалището;
13. взема решение за отнасяне до съда на незаконосъобразни действия на ръководството или отделни читалищни членове.

**/2/** Решенията на общото събрание са задължителни за другите органи на читалището.

**Чл. 15. /1/** Редовно общо събрание на читалището се свиква от настоятелството най-малко веднъж в годината, като на 3 /три/ години е Отчетно-изборно. Извънредно общо събрание може да бъде свикано по решение на настоятелството, по искане на проверителната комисия или на

една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

**/2/** Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 /седем/ дни преди датата на провеждането. В същия срок на вратата на читалището и други общодостъпни места в града, трябва да бъде залепена поканата за събранието.

**/3/** Общото събрание е законно, ако на него присъстват най-малко половината от имащите право на глас членове на читалището. При липса на кворум събранието се отлага с 1/един/ час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 **/4/** Решенията по чл. 14, ал. 1, т. 1, 4, 10, 11 и 12 от Устава се вземат с мнозинство най малко две трети от всички членове. Останалите решения се вземат с мнозинство повече от половината от присъстващите членове.

/**5**/ Две трети от членовете на общото събрание на читалището могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

**Чл. 16. /1/** Изпълнителен орган на читалището е НАСТОЯТЕЛСТВОТО. То се състои най-малко от 5/петима/ членове, избрани за срок **от 3/три/ години**. Същите да нямат роднински връзки по права и съребрена линия до четвърта степен.

**/2/ НАСТОЯТЕЛСТВОТО**:

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището, утвърждава щата му и годишната програма за културна дейност;
4. подготвя и внася в общото събрание отчет за дейността на читалището;
5. назначава секретаря на читалището и утвърждава длъжностната му характеристика;
6. Приема нови членове на читалището въз основа на подадена молба;

/**3**/ Настоятелството провежда най-малко 4 /четири/ заседания годишно.

**/4/** Настоятелството взема решение с мнозинство повече от половината на членовете си.

/**5**/ На първото заседание се избира заместник-председател и се разпределят отговорностите между членовете по отделните направления на дейността.

**Чл. 17**. /**1**/ Председателят на читалището е член на настоятелството и се избира от общото събрание за срок от **3 /три/ години.**

**/2/ ПРЕДСЕДАТЕЛЯТ**:

1. организира и ръководи дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанията на настоятелството и председателства общото събрание;
4. отчита дейността си пред настоятелството;
5. сключва и прекратява трудовите договори със служителите съобразно бюджета на читалището и въз основа решение на настоятелството.

**Чл. 18. /1/ СЕКРЕТАРЯТ** на читалището по право е член на Настоятелството:

1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя.

**/2/** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 19. /1/ ПРОВЕРИТЕЛНАТА КОМИСИЯ** се състои от 3 /трима/ члена и се избира от общото събрание за срок **от 3 /три/ години.**

**/2/** Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

**/3/** Проверителнатакомисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

 **/4/** При констатирани нарушения, проверителната комисия уведомява общото събрание на читалището, а при данни за извършено престъпление - и органите на прокуратурата.

 **Чл. 20.** Не могат да бъдат избирани за членове на настоятелството и на проверителната комисия, и за секретари, лица, които са осъждани на лишаване от свободазаумишлени престъпления от общ характер**.**

 **Чл.21.** Членовете на настоятелството, включително председателяти секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ЧЕТВЪРТА**

ИМУЩЕСТВО И ФИНАНСИРАНЕ

**Чл. 22.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 23. /1/** Читалището набира средства от следните източници:

1. членски внос;
2. културно-просветна и информационна дейност;
3. субсидия от държавния и общинския бюджет;
4. наеми от движимо и недвижимо имущество;
5. дарения и завещания;
6. други приходи.

 /**2**/ Сумите от дарения се изразходват според волята на дарителя или по решение на настоятелството, ако няма изрично изразена воля на дарителя.

 /**3**/ Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.

**Чл. 24.** Читалището не може да отчуждава недвижими вещи и да учредява ипотека върху тях. Движими вещи могат за бъдат отчуждавани, залагани, бракувани или заменени с по-доброкачествени само по решение на настоятелството.

**Чл. 25.** Читалищното настоятелство изготвя годишния отчет за приходите и разходите, който се приемат от общото събрание. Отчетът за изразходваните от бюджета средства, заедно с отчета за дейността, се представят в Община Хисаря.

**Чл. 26. /1/** Председателят на читалището ежегодно в срок до 10 ноември представя на кмета предложения за своята дейност през следващата година.

 **/2/** Годишната програма за развитие на читалищната дейност в гр. Хисаря, приета от Общински съвет, се изпълнява от читалището въз основа на финансово обезпечени договори, сключени с Кмета на общината.

 **/3/** Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните от бюджета средства през предходната година.

**Чл. 27.** Счетоводната отчетност се води в пълно съответствие със Закона за счетоводството и приложимото действащо законодателство.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има кръгъл печат, в средата с разтворена книга, с надпис около нея: Народно читалище „Искра – 1938” гр. Хисаря, кв. Миромир

2. Празникът на читалището е 29 юни.

Този нов Устав, е приет на редовно общо събрание на читалището, проведено на 18 юли 2013 година, съобразно § 34 от ПЗР на ЗИД на Закона за народните читалища, обн. ДВ бр. 42 от 2009 г. и отменя Устава на читалището, приет от общото събрание, проведено на 23.11.1997 г.

Същият е подписан в 2 (два) екземпляра от присъстващите действителни членове на читалището, съгласно приложения списък, представляващ неразделна част от Устава.

ПЛАН- ПРОГРАМА

за развитие на дейността на НЧ „Искра-1938г.“,гр.Хисаря

за 2023г.

Годишната програма за развитие на читалищната дейност през 2023г. е съобразена с изискванията на Закона за народните читалища.

Тя цели обединяване на усилията за развитие и утвърждаване на читалището като важен фактор , градящ културната идентичност на гр.Хисаря.

1.БИБЛИОТЕЧНА ДЕЙНОСТ:

Библиотечната дейност е една от основните и важни дейности за читалището като институция.

Работата на библиотеката ще бъде насочена към:

1.1.Обогатяване на библиотечният фонд с нови книги за деца и възрастни.

1.2.Провеждане на срещи „Добре дошли в библиотеката“ на тема:

- Най- изразително , правилно и бързо четене на деца.

- Нарисувай любимият си герой от прочетена детска книжка

- Разкажи за любимият си приказен герой и какво ти е харесало в неговото поведение.

- Съчини своя приказка и я напиши.

1.3.Срещи и беседи с местни творци.

1.4. „Вече мога да чета“- посрещане на първокласници за читатели на библиотеката.

1.5.Провеждане на седмица на детската книга през месец април.

1.6.Изготвяне на изложби, витрини и кътове за бележити дати и събития.

1.7.Обогатяване на знанията на работник в библиотека чрез участия в организирани обучения.

1.8.Абонамент на библиотеката с нови вестници и списания.

2.ХУДОЖЕСТВЕНА САМОДЕЙНОСТ:

НЧ „Искра-1938г.“, гр.Хисаря има 4 самодейни колектива:

* Женска Певческа Група
* Самодеен състав за възпроизвеждане на местни народни обичаи
* Детски танцов състав
* Клуб по народни танци „Искра“

3.Културен календарен план на мероприятията през 2023г.

- 06.01.2023г. – Запознаване на децата с живота и творчеството на Хр. Ботев послучай 175г. от рождението му.

- 21.01.2023г. – Празнуване на „Бабин ден“.

- 14.02.2023г.- Празнуване на Трифон зарезан с възрастните.

- 14.02.2023г.- Изработване на картички с децата послучай Свети Валентин- деня на влюбените.

- 19.02.2023г.- Беседа с децата за живота на Васил Левски послучай 150г. от неговата гибел.

- Месец февруари- „Детска работилница за мартеници“- изработване на мартеници и картички./100,00лв./

- 01.03.2023г.- Ден на самодееца./200,00лв./

- 02.03.2023г.- Украса на читалищният парк с мартеници и изложба на мартеници.

- 03.03.2023г.- Тържествено честване на националния празник и поднасяне на венец на паметника на Априлци в кв.Веригово.

- 08.03.2023г.-Празнуване на деня на жената.

- 22.03.2023г. – „Световен ден на водата“- организирано почистване на читалищния парк с децата и засаждане на цветя.

- 01.04. и 02.04.2023г.- Празнуване на цветница и лазаруване на децата.

- 02.04.2023г.- Международен ден на детската книга.

- 03.04. до 07.04.2023г. – Великденска работилничка в читалището/боядисване на яйца/

- 07.04.2023г. –Ден на здравния работник- среща с медицински работник.

- 09.04.2023г.- Великден./300,00лв./

- 23.04.2023г. – Честване на световния ден на книгата и авторското право.

- 01.05.2023г.- Ден на труда- включване на децата в различни трудови дейности.

- 24.05.2023г.- Празнуване на славянската писменост и култура.

- 1 юни- Ден на детето- рисунка на асфалт/200,00лв./

- 2 юни- Рецитал в библиотеката на любимо стихотворение от Хр. Ботев, послучай 147г от смъртта му.

- 24.06.2023г. – Традиционен събор в кв.Миромир послучай Петровден./1000,00лв./

- Юни- Участие на самодейците на „Евро Фолк- Жива вода 2023г.“, гр.Хисаря.

- 01.07. до 31.08.2023г.- Начало на Лятната библиотека в НЧ „Искра-1938г.“, гр.Хисаря./200,00лв./

- 06.09.2023г.- 138г. от Съединението на България- беседа и викторина с децата.

- 22.09.2023г. – 115г. от независимостта на България.Полагане на цветя пред паметника и озвучаване.

- 01.10.2023г.- Ден на възрастните.Организиране на екскурзия на пенсионерите до историческа забележителност.

- 01.11.2023г.- Честване на 85г. читалищна дейност в кв.Миромир./500,00лв./

- м.Ноември- Детска работилничка за коледни картички и играчки.

- 22.12.2023г.- Коледно тържество с програма и посрещане на Дядо Коледа./300,00лв./

- 31.12.2023г.- Посрещане на Нова Година пред читалището с музика и хора./200,00лв./

Културният календар на НЧ „Искра-1938г.‘, гр.Хисаря има отворен характер!

Необходима сума за осъществяване на мероприятията е 3 000лв.

4.Участие в програми и проекти.

5.Материално – техническата база на читалището е в добро състояние. В края на 2022г. се направи цялостен вътрешен и външен ремонт.

 Председател на ЧН:

 /Стоянка Вълчева/

 Секретар на читалището:

 /Иванка Упинова/

|  |
| --- |
| **НЧ „Искра - 1938г.” гр. Хисаря****Община Хисаря** |
|   |  Отчетен период: от 01. 01. 2022 г.-31.12. 2022 г. |

**ГоДИШЕН ДОКЛАД**

**за дейността на Нч „Искра – 1938 г.”**

**1. Обща информация**

НЧ „Искра- 1938г.” гр. Хисаря е в Търговския регистър и регистър на ЮЛНЦ под №20220801104629 ,с БУЛСТАТ 000457287 и е вписано в регистъра към Министерство на културата с № 1135

Членовете на читалището са индивидуални, колективни и почетни.

Индивидуалните членове са 153 човека.

Читалището развива следните видове дейности: самодеен състав за възпроизвеждане на местни народни обичаи,фолклорна певческа група,детски танцов състав и клуб по народни *танци.*

Читалището се ръководи от председател, като на щатни длъжности са работник-библиотека 1 бр.

Графика за работното време на читалището е от.8.00.ч. до .17.00.ч с неработни дни: събота и неделя.

Читалището не извършва стопанска дейност.

**2. Изпълнение на бюджета:**

Бюджета на читалището за 2022г.е:

Начално салдо:- 11427,80 лв.

Приходи в размер на - 21099,50 лв. формирани от:

- държавна субсидия - 20 770.лв.

- членски внос - 90,00лв.

- дарения- 239,50 лв.

- общо начално салдо и приходи- 32527,30 лв.

Разходи в размер на 23263,89.лв. включващи:

- разходи за библиотечна дейност, художествена самодейност и издръжка (приложения 1бр. отчет за касово изпълнение на субсидията по дейности и по параграфи )

Остатък за следваща година: субсидия 9263,41лв.

**3. Изпълнение на дейностите:**

**Извършени дейности:** /конкретно се описват дейностите и мероприятията */*

|  |
| --- |
| І. Брой участия в проекти: 0..бр. *(*посочват се проектите*)*ІІ. Дейности организирани от читалището.1. Библиотечна дейност:- В библиотеката има 85 бр. читатели .

Новата литература е 115 броя,от които – 35 броя са получени чрез дарение, на стойност- 352,60лв. и 80 броя закупени от читалището, на стойност- 697,86лв.-Изготвяне на изложби за бележити дати и празници. -Беседи с автори на книги2. Художествена самодейност през 2022г. 2.1. На 12.02.2022г.- Деца и самодейци от НЧ „Искра-1938г.“, гр.Хисаря взеха участие на инициативата на Община Хисаря и Младежки клуб „Иноватор“, „Подай ръка – сбъдни мечта“.2.2. На 14.02.2022г. – Изработване на венец, картички и календари за свети Валентин.2.3. На 23,24 и 25 февруари 2022г. се организира „Мартенска работилничка в библиотеката на НЧ „Искра-1938г.“, гр.Хисаря.2 4. На 26.02.2022г.- Украса на читалищният парк , изложба на мартеници и посрещане на „Баба Марта“.2.5. На 08.03.2022г.- Празнуване на Деня на жената“.2.6. На 29 и 30 март 2022г.- Децата рисуваха картини и писаха приказки на тема „Моят любим герой от приказките“и „Моят любим сезон- пролетта“2.7. 02.04.2022г.- Международен ден на детската книга. Изработване на детска книга от децата.2.8. 06.04.2022г.- Беседа за предстоящите ни празници „Връбница и Великден“2.9. 07.04.2022г.- Ден на медицинският работник- среща със стоматолог Росица Сърванска.2.10. 09.04.2022г.- Лазаруване на децата.2.11. 16.04.2022г.- Боядисване на яйца за Великден с децата.2.12. 17.04.2022Г. – Великденско хоро послучай Великден.2.13. 23.04.2022Г.- Честване на световният ден на книгата и авторското право. Среща на населението с местни и чужди автори.2.14. 25.05.2022г. – Празнуване на деня на славянската писменост и култура.2.15. 1юни – Празник на детето.Рисунка на асфалт.2.16. 21 юни – Начало на Лятната библиотека при НЧ „Искра-1938г.“, гр. Хисаря, кв.Миромир.2.17. 25.06.2022г.- Традиционен събор в гр.Хисаря,кв.Миромир, послучай Петровден.2.18. 18.08.2022г.- Ден на миньора. Среща на децата с местния миньор и запознаването им с професията му.2.19. 18.08.2022г.- Честване на 145г. от рождението на Елин Пелин.2.20. 18.08.2022г.- Кулинарно състезание между момичета и момчета.2.21. 07.09.2022г.- Инициатива „Да изчистим нашия любим парк“.2.22. 12.09.2022г. – Среща и обмяна на опит на колеги от Община Хисаря и Община Елин Пелин.2.23. 14.09.2022г. –Първи уроци на децата по ръчно плетиво.2.24. 23.09.2022г.- Участие на децата на Конкурса по рисуване към Централния кооперативен съюз в гр.София.2.25. 24.09.2022г. – Учасие на ЖПГ и деца на общинския събор „Хайдут Генчо“ в гр.Хисаря.2.26. 31.10.2022г. – Есенна изложба на децата.2.27. 1 ноември- Ден на народните будители.2.28. 11.12.2022г.- Украсяване на елхата в читалищния парк.2.29. 18.12.2022г. – Коледна томбола с децата.2.30. 22.12.2022г. – Коледно тържество.2.31. 31.12.2022г. – Новогодишно хоро пред НЧ „Искра-1938г.“, гр.Хисаря,кв.Миромир. |

**Постигнати резултати:**

|  |
| --- |
| 1. Брой осъществени мероприятия в населеното място: 29 бр.
2. Брой осъществени гостувания от външни формации: 5 бр.
3. Брой участия във фестивали, чествания и мероприятия в др.населени места:-3 бр.
4. Други: (примерно)

- масовост 30 самодейци.- изнесена постановка .- 3 бр.- организирана изложба на мартеници,изложба на плетиво, картички за свети Валентин,изработване на книжка с картинки на любим герой от приказка, есенна изложба, изложба на великденски яйца, рисунка на асфалт за 1 юни- Деня на детето и др. *…………………………………………………………………………….* |

**Индикатори за ефективност:**

|  |
| --- |
| Степен на постигане на планираните дейности и целите:1. Планираното е изпълнено изцяло.- бр.на клубовете и състави е запазен .**-** бр**.**на участниците е запазен- имаме изяви извън населеното място2. Спечелени награди във фестивали и др.- не |

Съставител: Иванка Упинова Председател:Стоянка Вълчева

 Секретар: Иванка Упинова

Списък на членовете на настоятелството и членовете на проверителната комисия при НЧ „Искра-1938г.“-гр. Хисаря

/мандат 2022г.- 2025г./

Председател- Стоянка Георгиева Вълчева

Секретар - Иванка Иванова Упинова

Членове на Настоятелството:

1.Стоянка Георгиева Вълчева

2.Иванка Иванова Упинова

3.Радка Славкова Стефанова

4.Диана Минчева Петрова

5.Иван Севестиянов Ладжев

6.Нели Колева Кривчева

7.Мария Василева Шаралиева

Членове на Проверителната комисия:

1.Трифонка Огнянова Иванова

2.Величка Василева Бегова

3.Пеньо Димитров